CR, sê tog vir ons wie is 'ons mense' | Netwerk24
CR, sê tog vir ons wie is 'ons mense'
Deur Overberger, Kleinmond 12 Januarie 2019 00:00
Suid-Afrika sit met 'n president wat skynbaar maar ekonomies met die waarheid omgaan.
In die VSA sê hy dat daar geen moorde op wit plaasboere in Suid-Afrika plaasvind nie. Is hy dan so onkundig oor wat in sy eie land aan die gang is?
In Natal sê hy dat die ANC die enigste party in Suid-Afrika is wat 'n beter lewe vir alle Suid-Afrikaners soek. Weet hy dan so min van sy politieke opponente se beleidsrigtings en uitsprake dat hy sulke twak kwytraak?
Kom ons hoop maar dat sy uitsprake dat grond sonder vergoeding onteien gaan word en aan "ons mense" gegee gaan word, ook een van sy liegstories is.
Terloops, kan pres. Cyril Ramaphosa en sy party asseblief duidelikheid gee oor die begrippe "ons mense", "die mense", "alle Suid-Afrikaners" en "die vyande van die mense", wat hy en sy party so kwistig rondgooi?
Sluit sy "ons mense" alle Suid-Afrikaners in, ook die blekes onder ons? Sluit dit ook die sowat 5 miljoen "inkommers" en ander onwettige immigrante uit onder meer Afrika in?